ติดตามการประชุม Jackson hole อาจทำให้ตลาดผันผวนระยะสั้น/ข่าวเตรียมคลายล็อกดาวน์จะช่วยสนับสนุน sentiment บวกต่อหุ้นกลุ่ม reopening play/วันนี้คาด SET 1,595-1,600 หุ้นแนะนำ KCE
27 สิงหาคม 2564

ปัจจัยต่างประเทศ ตัวเลขเศรษฐกิจสำคัญสหรัฐฯที่รายงานเมื่อคืนออกมาชะลอตัวลงกว่าคาดเล็กน้อย โดยตัวเลข GDP2Q21 ที่ประมาณการครั้งที่ 2 ออกมาที่ระดับ 6.6% ต่ำกว่าตลาดคาดที่ 6.7% เพียงเล็กน้อยและตัวเลขผู้ยื่นขอสวัสดิการว่างงานครั้งแรกเพิ่มขึ้นสู่ระดับ 353,000 รายในสัปดาห์ที่แล้ว จากระดับ 349,000 รายในสัปดาห์ก่อนหน้านี้ และสูงกว่าที่นักวิเคราะห์คาดการณ์ที่ระดับ 350,000 รายเพียงเล็กน้อยเท่านั้น จึงไม่ได้มีน้ำหนักต่อทิศทางการลงทุนมากนัก ทั้งนี้นักลงทุนจับตาการประชุม Jackson hole ที่เริ่มขึ้นแล้ว (26-28 ส.ค.) ว่าทางนายเจอโรม พาวเวลจะมีการส่งสัญญาณเกี่ยวกับทิศทางนโยบายการเงินเพิ่มเติมหรือไม่ อย่างไรก็ตามหากตลาดหุ้นมีความผันผวนเกิดขึ้นจาก event ดังกล่าวเรามองเป็นโอกาสในการทยอยสะสมลงทุน
ปัจจัยภายในประเทศ ยังคงมีข่าวดีเข้ามาอย่างต่อเนื่องสนับสนุนการลงทุนหุ้นกลุ่ม reopening play ในสัปดาห์นี้ โดยล่าสุดประชุม ศบค.ชุดเล็ก เสนอให้ร้านอาหารสามารถกลับมาเปิดกิจการได้ สำหรับร้านอาหารที่มีการเปิดเครื่องปรับอากาศสามารถนั่งรับประทานในร้านได้ 50% และร้านอาหารที่ไม่มีการเปิดเครื่องปรับอากาศเปิดได้ 75 % รวมถึงห้างสรรพสินค้า ศูนย์การค้า คอมมิวนิตี้มอลล์หรือสถานประกอบการอื่น ที่มีลักษณะคล้ายกัน ร้านสะดวกซื้อ ให้เปิดดำเนินการได้จนถึงเวลา 20.00 น. ขณะที่ร้านเสิรมสวย แต่งผม หรือตัดผมสวนสาธารณะ ลานกีฬา สนามกีฬาหรือสถานที่ออกกำลังกาย ที่เป็นพื้นที่โล่งแจ้ง อาคารในสถานศึกษา เปิดได้ปกติ นอกจากนี้ยังมีมติคลายล็อกให้ประชาชนสามารถเดินทางข้ามจังหวัดได้ อย่างไรก็ตามมติครั้งนี้ จะถูกนำเสนอต่อที่ประชุมการประชุม ศบค. ชุดใหญ่ ที่มี พล.อ.ประยุทธ์ จันทร์โอชา นายกรัฐมนตรี เป็นประธานการประชุมในวันศุกร์ที่ 27 สิงหาคม 2564 เวลา 09.00 น. เพื่อพิจารณาอนุมัติรับรองอีกครั้ง ขณะที่กระทรวงสาธารณสุข เตรียมเสนอที่ประชุม ศบค. วันศุกร์นี้เช่นเดียวกัน เพื่อพิจารณาผ่อนคลายมาตรการให้ร้านอาหารเปิดบริการได้ โดยเสนอแผนเปิดกิจการ 3 ระยะ ในเดือนกันยายน หลังสถานการณ์การแพร่ระบาดโควิด-19 มีแนวโน้มเริ่มดีขึ้น พร้อมกำหนดข้อปฏิบัติเพื่อความปลอดภัยสำหรับผู้ประกอบการร้านอาหารและผู้รับบริการ
กลยุทธ์การลงทุน ข่าวเตรียมคลายล็อกดาวน์ดังกล่าวจะช่วยสนับสนุน sentiment บวกต่อหุ้นกลุ่ม reopening play โดยเฉพาะร้านอาหาร, ร้านค้าและห้างสรรพสินค้าเช่น CPN, ZEN, M, CRC, HMPRO เป็นต้น ให้สามารถปรับตัวขึ้นได้ต่อในระยะสั้น อย่างไรก็ตาม การประชุม Jackson hole อาจชะลอการลงทุนของนักลงทุนต่างชาติที่เป็นผู้ซื้อสุทธิในช่วงต้นสัปดาห์และอาจสร้างความผันผวนต่อตลาด อย่างไรก็ตามหากตลาดมีการปรับตัวย่อลงเรามองเป็นโอกาสในการทยอยสะสมลงทุน
มุมมองตลาดหุ้น/ กลยุทธ์การลงทุน วันนี้คาด SET 1,595-1,600 หุ้นแนะนำ KCE
1) KCE (ราคาพื้นฐาน 100.00  บาท) รายงานงบ 2Q21 ออกมาเติบโต +270%YoY และ +29.8%QoQ ดีกว่าที่เราและตลาดคาด 8% เราคาดว่า 2H21 กำไรจะยังเติบโตดีต่อเนื่องจากการขยายกำลังการผลิต, รับผลการปรับราคาขายขึ้น, ต้นทุนทองแดงที่ลดลง ค่าเงินบาทที่แข็งค่าขึ้นมากดดันราคาหุ้นระยะสั้นเป็นโอกาสในทยอยสะสมลงทุน
รายงานตัวเลขเศรษฐกิจ  วันศุกร์ ติดตาม ตัวเลขดัชนี Import Prices ของเยอรมันเดือน ก.ค. คาด +1% MoM และ +13.8% YoY ตามลำดับ ดัชนี Personal income และ Personal spending ของสหรัฐฯ เดือน ก.ค. คาด +0.2% MoM และ +0.3% MoM ตามลำดับ ดัชนี Core PCE Price Index ของสหรัฐฯ เดือน ก.ค. คาด +0.4% MoM และ +3.6% YoY ตามลำดับ ดัชนี Michigan Inflation expectations เดือน ส.ค. คาด +4.6% YoY และถ้อยแถลงของนาย Powell ที่งาน Jackson Hole Economic Symposium